Държавен вестник, бр. 99, 2014 г., стр. 35

БРОЙ  99	
Д Ъ Р Ж А В Е Н  В Е С Т Н И К 	
СТР.  35  
преминават обучение по утвърдени от из­
пълнителния директор на Изпълнителна 
агенция „Морска администрация“ програми 
и притежават познания в областите, посочени 
в приложение № 4.
Чл. 105. В плана за сигурност на всяко 
пристанище се предвижда организиране 
и провеждане на обучение, упражнения и 
тренировки в областта на сигурността на 
пристанището съгласно изискванията на тази 
наредба, глава XI-2 на Конвенция SOLAS, ISPS 
Code и Регламент № 725/2004 на Европейския 
парламент и на Съвета от 2004 г. относно 
подобряване на сигурността на корабите и 
на пристанищните съоръжения (ОВ, L 129 
от 2004 г.). В упражненията и тренировките 
могат да участват и представители на органа 
по сигурността на пристанищния район, в 
който е разположено съответното пристанище.
Чл. 106. (1) Изпълнителна агенция „Морска 
администрация“ провежда учения на лицата, 
отговорни за сигурността на пристанищата 
и пристанищните райони, чрез които се 
проверява и постига взаимодействие между 
лицата, отговорни за сигурността им, лицата, 
отговорни за сигурността на корабоприте­
жателите, и службите по сигурността, както 
и наличието на материални и технически 
средства за осигуряване сигурността на 
пристанищата и на пристанищните райони. 
Ученията се провеждат най-малко веднъж 
през всяка календарна година, като между 
две обучения не може да е изминал период, 
по-дълъг от 18 месеца.
(2) Ученията по ал. 1 може да са:
1. пълномащабни или наживо;
2. симулация в зала или семинар;
3. комбинирани с други тренировки, които 
провеждат държавните органи, натоварени с 
правомощия за постигане на сигурността в 
пристанищата.
(3) Разходите за организирането и про­
веждането на ученията по ал. 1 се поемат от 
всеки участник.
(4) В срок един месец след приключването 
на учението по ал. 1 органът по сигурността 
на съответното пристанище и пристанищен 
район изготвя анализ на резултатите от 
учението, който изпраща на изпълнителния 
директор на Изпълнителна агенция „Морска 
администрация“.
(5) За проведените обучения, тренировки 
и учения по сигурността на пристанището 
и на пристанищния район пристанищният 
оператор, съответно органът по сигурност на 
пристанището или на пристанищния район, 
водят писмени записи (протоколи, разпореж­
дания, писма, факс, съобщения и др.).
Раздел XII
Контрол по прилагането на плановете за си-
гурност на пристанищата и пристанищните 
райони
Чл. 107. (1) Териториалните дирекции на 
Изпълнителна агенция „Морска администра­
ция“ осъществяват контрол по прилагането 
на плановете за сигурност на пристанищата 
и на пристанищните райони чрез извършване 
на проверки. 
(2) Проверките по ал. 1 се извършват от 
инспектори на съответната териториална 
дирекция „Морска администрация“. Резулта­
тите от проверките се отразяват в протокол. 
Протоколът се изготвя от инспекторите в 
срок до 3 дни след приключване на провер­
ката. Протоколът се съставя и се подписва 
в един оригинален екземпляр, който се 
съхранява в съответната дирекция „Морска 
администрация“.
(3) Заверено копие от протокола се предос­
тавя на органа по сигурността на съответното 
пристанище или пристанищен район.
(4) В 7-дневен срок от получаване на про­
токола по ал. 3 органът по сигурността на 
съответното пристанище или пристанищен 
район може да представи в съответната ди­
рекция „Морска администрация“ писмените 
си възражения или становище по отразените 
в протокола констатации.
(5) Когато е необходимо, в протокола 
от извършената проверка се включват и 
предложения за издаване на задължителни 
предписания.
(6) Задължителните предписания пред­
ставляват:
1. указване на действие или действия, които 
следва да се предприемат, за да се отстрани 
установеното несъответствие (несъответствия) 
с изискванията на тази наредба;
2. налагане на ограничения, които следва 
да се съблюдават до отстраняване на уста­
новеното несъответствие (несъответствия) с 
изискванията на тази наредба.
(7) Задължителните предписания се дават 
с мотивирана заповед от директора на съот­
ветната дирекция „Морска администрация“ 
по предложение на инспекторите, извършили 
съответната проверка, и на базата на кон­
статациите от протокола от проверката. В 
заповедта задължително се определя срок, в 
който трябва да се извърши указаното дейст­
вие или действия.
(8) Адресати на задължителните предпи­
сания по ал. 7 са:
1. пристанищните оператори;
2. Държавно предприятие „Пристанищна 
инфраструктура“.
(9) Заповедта по ал. 7 се издава в 14-дневен 
срок от извършването на проверката.